钦定古今图书集成/方舆汇编/职方典/第1476卷 > 《通志》
## 钦定古今图书集成/方舆汇编/职方典/第1476卷 > 《通志》

阿迷州土知州

姓普氏。天启中，普名声作乱死，其妻万氏赘沙定洲，窃据滇省，李定国擒斩之，职除。“李阿则” 者，洲之土目也。康熙四年三月，迤东土司王朔等反，阿则不从。及朔等围攻临安，阿则令长子思敬与官兵夹击之，题授土知州，世其职。阿则故，子思敬袭。思敬病废，子廷枢袭。

宁州土州判

元时，普提为宁海土知府，后改府为州。明洪武初，弄甥率众归顺，仍授土知州。沿至普奉，以专横伏法，遂设流官治州事。嘉靖间，改禄姓。有禄世仁者为州同，禄绍先为知州，禄华诰讨罗平有功，加秩至运同。《华诰》传子厚，厚传子溥，溥传弟洪，洪传侄永命，永命传叔冕，冕传族弟昌贤。

皇清平滇，昌贤投诚，仍授世职。顺治十七年，降州同。

明年，以举首梅道人等逆谋，奏复原职。康熙四年反，阵斩之职除康熙二十年，设土州判一员，以李占鳌袭。

新平县土县丞

旧系“鲁魁山贼目。” 至杨宗周于康熙二十七年总督范承勋委临安知府黄明、总兵马山招抚宗周等向化，题授土县丞，世袭。

蒙自县土县丞

姓李氏。康熙四年，同禄昌贤反，除职。康熙二十

年李世屏投诚，准给本身土县丞。

纳楼茶甸土副长官司

明初，普少归附，授副长官。传：普定喜、柱宗、明微星、安铨、安正、普鼎禄、普延龄。

皇清平滇，普率投诚，授世职。康熙四年，王禄叛，率附。

逆官兵入讨，乞降；奏赦之。普率故子普向化候袭。

亏容甸土副长官司

明洪武中，阿普授副长官。后有阿睿廿宗沿至孙承祖、孙大昌。

皇清平滇，大昌投诚；授世职。子承祚嗣。

纳更山土巡检

明洪武中，龙嘴以开山功给冠带，管理地方。后复序录前功，奏设土巡检。嘴死，子龙政袭。传至龙统、龙升、龙天祯。

皇清平滇，天祯投诚，仍授世职。龙在田年幼，候袭。

丫味土巡检

旧系鲁魁山贼目至普为善于康熙二十七年，总督范承勋委黄明、马山招抚为善向化，题授土巡检世职。

旧设，今废。《土官》。

思陀甸土官遮比，明洪武时授副长官。传遮亏，亏传习，习传宗，宗传白，白传祥，沿至土舍李泰华、李秉忠。

皇清平滇，秉忠投诚，授世职。秉忠死，传李承爵，今无。

人承袭

左能寨土副长官司，旧传土官猎豆沿至龙胜安龙上登素桀骜，不听道府钤束。

皇清平滇，有吴应科投诚，以其非《滇志》所载下临安。

府，考其世糸，其前有吴蚌，颇为左能土官。蚌颇生铺且，铺且生应科，历代相传，题授世职，今无人承袭。

落恐甸土副长官司，明洪武中，他有《授副长官传》少珪、廷琇及陈国诰，为期处钱觉平所杀，沿至陈汝忠、陈国宾。

皇清平滇，国宾投诚，授世职，今无人承袭。

嶍峨县土知县，元时，阿只为阿僰军民总管，世其官。明初，禄侑归顺，授土县丞，寻以功陞知县。弘治间，专任流官，而以土官巡捕，沿至禄崇功征播彝凤、克凤、继祖等，历著功绩。崇功传子培，培传弟益。

皇清平滇，益投诚，仍授世职。康熙四年，与禄昌贤等。

反逃匿职除

嶍峨县土官。明永乐间，王添祥从征麓川有功，授土主簿。沿至王烈，传弟然。然死，无子，叔杨祖袭。

皇清平滇，杨祖投诚，仍授世职。康熙四年，与禄昌贤。

等反擒斩之职除

溪处甸土官束克明，初归附，授副长官。其后见于传记者，有“赤渴角嵩、粤成、觉定、觉明、觉祺、觉凤、恩海、禄宽、恩贵” ，本无姓，亦不知冠带。自知府陈晟授以赵姓，沿至赵恩洪、恩禧、恩忠。

皇清平滇，恩忠投诚，仍授世职。康熙四年，王禄叛，恩

忠附逆擒斩之职除

又有土舍钱姓，其始不可考，明末沿至钱觉泰及钱觉耀袭。康熙四年，钱觉耀与恩忠同叛，斩之。

教化三部土官，荞乍，明洪武初，授副长官。传至张泽，无子，抚龙得胜为子，遂改姓张。得胜生明，明生长寿，长寿求复龙姓，改为“龙昇。”

皇清平滇，龙昇投诚；请仍以“张长寿”为名；许之，授世。

职。康熙四年，王禄叛，长寿附逆，捕诛之，以其地为开化府，设知府及总丘镇守。

王弄山土官阿额，明洪武中，授副长官。传至阿乍、乌珀、乌志得、乌腾凤、乌高举，后不知所终。万历三十八年，有王弄山土人沙源，以部兵斩贼有功，委掌王弄山。又安南旧设长官司，正德六年废。后万历四十三年，沙源擒交南伪胜智侯，生获阮文美等，因以安南地𢌿之，令阻截交路。明末，源子定洲谋叛，据会城，李定国讨诛之，其兵头王朔遂抚王弄山安南之地。

皇清平，滇王朔投诚，授世职。康熙四年，朔与禄昌贤。

等叛，官兵攻破之，朔自焚死，以其地属开化府新化州摩沙勒土官普宁，明洪武十九年，归顺，授土巡检。传至普荣，无子，弟从化袭。从化传治，治传天晓。

皇清平滇，天晓弟普承勋投诚，授世职。康熙四年，土。

司叛普承勋遁去

新平县南硐土官易速，明洪武归顺，授嶍峨伽罗关巡检。至万历中，易体干随征蛮贼，建立新平，改调南硐巡检。传弟体元，体元传弟象极。

《叛象极》附逆，官兵捕斩之职，除

石屏州里长龙在田，因明崇祯间普名声叛，田领乡勇征战有功，授守备。乙亥年奉调湖广，授都督，寻病故。子韬于康熙四年附逆族诛。扬武霸土官，旧系鲁魁山贼目。至李尚义于康熙二十七年投诚，授土巡检。二十九年复叛，总督范承勋檄临元镇总兵王洪仁讨擒之，削职。。